Diari Oficial de la Generalitat Valenciana


Sumari del DOGV 4155, del 26-12-2001 (2001/12665)

ORDRE de 13 de desembre de 2001, de la consellera del Portaveu del Govern Valencià, per la qual es convoquen 25 beques per a la realització de pràctiques professionals de periodisme i audiovisuals.
-----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4155

Data del DOGV
:   26-12-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/12458


Data del document
:   13-12-2001

Organisme emissor
:   Conselleria del Portaveu del Govern

Tipus de document
:   Ordre

Descriptors 

:   * professió de la comunicació
    * ajuda pública
    * assignació per estudis
    * suport econòmic

ORDRE de 13 de desembre de 2001, de la consellera del Portaveu del Govern Valencià, per la qual es convoquen 25 beques per a la realització de pràctiques professionals de periodisme i audiovisuals. [2001/M12221]
  
En el marc de la política dirigida a la millora i especialització dels professionals de la comunicació, la Conselleria del Portaveu del Govern convoca la concessió de beques perquè els joves puguen accedir a la realització de pràctiques professionals, segons el que disposa el Decret 108/1992, del 6 de juliol, del Govern Valencià pel qual es regula la concessió de beques.
  
L'actuació anterior es troba recollida en els objectius i activitats del programa 20.49.170.38 , capítol IV, hi ha prou consignació pressupostària en el projecte de pressupost de la Generalitat Valenciana per a l'exercici de 2002 i queda condicionada la resolució de la convocatòria a l'aprovació del pressupost.
  
En virtut de les facultats que em confereixen l'article 47.3 de la Llei d'Hisenda Pública i l'article 3 c) del Decret 7/2000, de 22 de maig, pel qual el president de la Generalitat Valenciana assigna a la Presidència i les conselleries determinades competències.
  
ORDENE
  
1. Procedir a la convocatòria de 25 beques per a realitzar pràctiques professionals de periodisme i audiovisuals durant un any.
  
2. Aprovar les bases que s'adjunten, que han de regir la convocatòria.
  
3. L'import de les beques entre el període comprès des de l'1 d'abril fins al 31 de desembre del 2002 serà finançat a càrrec de la línia 0592/000/00 del programa 30.78.658.77, o equivalent del pressupost de la Generalitat Valenciana per a l'any 2002, per una quantia màxima de vint-i-un milions set-centes deu mil dues-centes cinquanta pessetes (13.042.259 PTA/130.481,23 euros). I l'import entre el període comprès des de l'1 de gener fins al 31 de març de 2003 serà finançant a càrrec de la línia 0592/000/00 del programa 93.25.937.76, o equivalent, del pressupost de la Generalitat Valenciana per a l'exercici 2003, per una quantia màxima de set milions dues-centes setanta-cinc mil pessetes (7.236.750 PTA/43.493,74 euros), la qual cosa equival a vint-i-vuit milions nou-centes quaranta-set mil pessetes (01.606.661 PTA/173.947,97 euros).
  
4. Contra aquesta disposició que posa fi a la via administrativa es podrà interposar potestativament un recurs de reposició davant del mateix òrgan que ha dictat l'acte, en el termini d'un mes comptat des de l'endemà a la seua publicació, de conformitat amb el que preveuen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Comú, en la redacció donada per la Llei 4/1999, de 13 de gener, o bé un recurs contenciós administratiu davant de la Sala Contenciosa Administratiu del Tribunal Superior de Justícia de la Comunitat Valenciana, en el termini de dos mesos comptats des de l'endemà de la seua publicació de conformitat amb el que estableixen els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjudici que s'utilitze qualsevol altra via que es considere oportuna.
  
València, 13 de desembre de 2001
  
La consellera del Portaveu del Govern Valencià,
  
ALICIA DE MIGUEL GARCÍA
  
Bases de la convocatòria per a la concessió de 25 beques per a la realització de pràctiques professionals de periodisme i audiovisuals.
  
Primera. Objecte
  
Les beques tenen per objecte la formació complementària i l'especialització de joves professionals de la comunicació periodística i audiovisual, a través de pràctiques en organismes de la Generalitat Valenciana, i també en agències de notícies.
  
Segona. Nombre i destinació de les beques
  
Es convoquen 25 beques per a la realització de pràctiques de periodisme (classes PE) i audiovisuals (classe AU).
  
Mitjançant resolució de la consellera del Portaveu del Govern Valencià, i amb caràcter previ a la seua adjudicació s'establirà el nombre de beques per cada classe així com la seua destinació.
  
Tercera. Dotació, duració i pagament de les beques
  
La dotació de cada una de les beques és de noranta-sis mil quatre-centes noranta pessetes (96.490 PTA) brutes mensuals.
  
El període de gaudi de les beques serà de 12 mesos, i aquest període s'iniciarà l'1 d'abril de 2002 i finalitzarà el 31 de març de l'any 2003.
  
L'import de les beques es pagarà mensualment, previ certificat de la consellera del Portaveu del Govern Valencià.
  
Quarta. Requisits
  
Els aspirants hauran de reunir els requisits següents, segons la classe de beca que sol·liciten al terme del termini de presentació d'instàncies.
  
Classe PE: llicenciatura en Ciències de la Informació, branca de Periodisme o llicenciatura en Periodisme.
  
Classe AU: llicenciatura en Ciències de la Informació, branca d'Imatge Visual i Auditiva o llicenciatura en Comunicació Audiovisual.
  
Cinquena. Formalització de les sol·licituds
  
El model de sol·licitud (annex) estarà a disposició de les persones interessades en els següents punts:
  
- Registre General de la Presidència de la Generalitat Valenciana, c/ Historiador Chabás, 2, de València.
  
- Delegació Territorial del Consell de la Generalitat Valenciana a València, c/ Gregorio Gea, 27, 46717 València.
  
- Delegació Territorial del Consell de la Generalitat Valenciana a Castelló, c/ Major, 78, 12718 Castelló de la Plana.
  
- Delegació Territorial del Consell de la Generalitat Valenciana a Alacant, av. Dr. Gadea, 10, 0301 Alacant.
  
- Oficina Prop de Sagunt: camí Reial, 97, 46040 Sagunt
  
- Oficina Prop de Xàtiva: av. Selgas, 3, 46303 Xàtiva
  
Els/es candidats/tes hauran de presentar-lo degudament emplenat en el registre siti a cadascuna de les direccions indicades o tramitar-ho per qualsevol de les formes que estableix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i aportar la següent documentació:
  
a) Títol de llicenciat
  
b) Currículum.
  
c) Fotocòpia compulsada del DNI
  
d) Expedient acadèmic, amb la nota mitjana oficial
  
e) Declaració jurada de no tenir relació laboral amb la Generalitat ni amb cap altra empresa i de no gaudir de cap altra beca.
  
f) Declaració jurada de disponibilitat per a residir en qualsevol localitat de la Comunitat Valenciana, i de disponibilitat horària.
  
g) Qualssevol altres documents que acrediten la possessió de títols, mèrits docents, investigadors o professionals que es desitgen al·legar.
  
Tots els documents s'acreditaran mitjançant compulsa, en el moment de la presentació de les sol·licituds.
  
Sisena. Termini de presentació de les sol·licituds
  
El termini de presentació de sol·licituds serà de 15 dies hàbils, comptats a partir del dia següent al de la publicació d'aquesta convocatòria en el Diari Oficial de la Generalitat Valenciana.
  
Setena. Procés de selecció
  
Per a l'examen de les sol·licituds de beques es constituirà una comissió avaluadora que adaptarà el seu funcionament al que estableix la convocatòria i de manera subsidiària, a les regles contingudes en el capítol II del Títol II de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, presidida per la cap de l'Àrea de l'Oficina del Portaveu, senyora Pilar Carbonell Escolano, de la qual formaran part:
  
- Amparo Castellano Estornell (cap del Servei de l'Oficina del Portaveu)
  
- Patricia Corrons Nicasio (assessora de Presidència de la Generalitat Valenciana).
  
Actuarà com a secretari, amb veu però sense vot, un tècnic designat per la Conselleria del Portaveu del Govern.
  
La comissió podrà estar assessorada pel personal tècnic o professional que considere necessari i que podrà assistir a les sessions amb veu però sense vot. Així mateix, podrà convocar els candidats que considere convenient per a comprovar, mitjançant entrevista, aquells extrems o mèrits adduïts que considere d'interès.
  
La selecció dels/es becaris/es vindrà donada per la puntuació obtinguda per l'aplicació del següent barem:
  
a) Expedient acadèmic: un màxim de 3 punts en funció de la nota mitjana obtinguda en l'expedient acadèmic, d'acord amb la següent escala:
  
Nota mitjana
  
Aprovat: 1 punt
  
Notable: 2 punts
  
Excel·lent: 3 punts
  
Les fraccions corresponents a les notes mitjanes s'arrodoniran per excés, en el cas de ser aquestes superiors a 0,5.
  
b) Coneixements de valencià: un màxim de 3 punts en funció dels nivells de coneixement del valencià establits per la Junta Qualificadora de Coneixements de Valencià, convenientment acreditats pels certificats i títols que se n'expedeixen, d'acord amb l'escala següent:
  
Oral: 1 punt
  
Elemental: 1,50 punts
  
Mitjà 2,50 punts
  
Superior 3 punts
  
c) Coneixement d'altres idiomes comunitaris: un màxim d'1 punt segons les especificacions següents.
  
I. Només tindran validesa els títols expedits per les escoles oficials d'idiomes radicades en territori espanyol.
  
II. Cada curs superat es puntuarà amb 0,10 punts amb el màxim total d'1 punt per al conjunt dels idiomes i cursos acreditats.
  
d) Examen escrit: un màxim de 10 punts. Tindrà caràcter eliminatori; serà necessari una nota mínima de 7 punts per a superar dit examen. Es valoraran els coneixements de l'administració autonòmica, i de l'actualitat informativa, així com la realització d'una nota de premsa per als aspirants de periodisme.
  
Per als aspirants a la beca d'audiovisuals, se substituirà la redacció de la nota de premsa, per una prova pràctica.
  
e) Entrevista personal. Un màxim de 5 punts. Serà realitzada per la comissió avaluadora, i tindrà caràcter eliminatori.
  
En finalitzar totes les entrevistes personals, en un termini no superior a 15 dies, la comissió elaborarà una proposta de concessió de beques que contindrà la relació de beneficiaris i una borsa de reserva prioritzada, en funció de la puntuació obtinguda, per a cobrir les vacants que puguen produir-se.
  
Vuitena. Concessió
  
Les beques seran adjudicades per resolució de la consellera del Portaveu del Govern a la vista de la proposta de la comissió avaluadora, en el termini màxim de tres mesos a partir del dia següent al del final de presentació de sol·licituds. La no resolució adjudicant dins del termini establert anteriorment, produirà l'efecte de la desestimació presumpta de les sol·licituds presentades.
  
La resolució de concessió de les beques es publicarà al Diari Oficial de la Generalitat Valenciana.
  
Novena. Obligacions i incidències
  
Les beques permetran l'especialització en la comunicació institucional, així com el coneixement intern dels gabinets de premsa dels organismes públics.
  
Les beques objecte de la present convocatòria són incompatibles amb el benefici de qualsevol altra beca, ajuda o activitat laboral regular. La infracció d'aquesta regla deixarà sense efecte la beca adjudicada.
  
La condició de becari/a no genera cap relació laboral amb la Generalitat Valenciana, ni amb els mitjans de comunicació a què els becaris puguen anar destinats.
  
Els/es becaris/es hauran de presentar la documentació acreditativa del compliment de les seues obligacions fiscals i amb la Seguretat Social i, a més, la documentació acreditativa que tenen cobertura sanitària una vegada realitzada la seua selecció.
  
La consellera Portaveu del Govern Valencià resoldrà les incidències que es produïsquen durant el període de benefici de les beques, i deixarà sense efecte les mateixes, prèvia audiència de l'interessat, en el cas que aquest incomplisca sense causa justificada les condicions establides en la present convocatòria, o quan no realitze l'activitat que va motivar la concessió o deixara de reunir els requisits exigits. Així mateix, la consellera del Portaveu tindrà la facultat d'interpretar el contingut d'aquestes bases, d'acord amb el que disposa l'article 9 del Decret 108/1992, de 6 de juliol, del Govern Valencià, pel qual es regula la concessió de beques.
  
Finalitzat el període de benefici de la beca i previ informe dels serveis, la Conselleria del Portaveu estendrà el pertinent certificat d'aprofitament, assistència i aptitud de la beca .
  
Deu. Consignació pressupostària